****

 ****

 **« *CONSEIL DU FAMPIHAVANANA MALAGASY* »**

 **CFM**

**ANTSO HO AMIN’NY FITONIANA**

Manoloana ny toe-draharaha misy eto amin’ny Firenena, dia mandray ny andraikitra manandrify azy ny « *Conseil du Fampihavanana Malagasy* ».

**Mifanatona amin’ireo hery velona rehetra**: tompon’andraikitra ara-panjakana, mpiantsehatra ara-politika (na ny mpiara-dia amin’ny fitondrana na ny mpanohitra), ireo raiamandreny to teny, ireo raiamandreny ara-panahy sy ara-drazana, fikambanana isam-paritra, mpandraharaha, ny fiaraha-monim-pirenena...

Ny fihaonana natao dia nahafahana **nifanakalo sy naka ny hevitr’izy ireo** manoloana ny toe-draharaham-pirenena.

**Manainga antsika** mpiray tanindrazana hanaja ny Soatoavina sy ny Fihavanana ka **hampitsahatra avy hatrany** ny fifampihantsiana, ny teny mandratra, ny fifanaratsiana, ny fampielezana tsaho amin’ireo haino aman-jery sy ny tambazotran-tserasera, na avy amin’iza na avy amin’iza, izany.

Miantso antsika hampiseho hatrany Fitoniana mba **hitandroana ireo dingana ara-demokratika** efa nodiavina, ka **hahay haka lesona** amin’ny lasa mba **tsy hiverenana indray ao anaty krizy** izay tsy hahitan’ny Firenena sy ny vahoaka tombontsoa velively.

Aoka isika Malagasy ho saro-piaro amin’ny Fihavanana.

Ny « *Conseil du Fampihavanana Malagasy* » dia manohy hatrany ny ezaka rehetra hisian’ny Fitoniana eto amin’ny Firenentsika.

***« Malagasy mihavana, Vahoaka milamina, Firenena mandroso ».***

Ny « *Conseil du Fampihavanana Malagasy* »

Ny Filoha